Το διήμερο θερινό σχολείο με τίτλο «Εισαγωγή στη μέτα-ανάλυση και στη μέτα-ανάλυση δικτύου» θα πραγματοποιηθεί δια ζώσης στους χώρους του Κ.Ε.ΔΙ.ΒΙ.Μ του Πανεπιστημίου Ιωαννίνων το διάστημα 11-12 Ιουλίου 2026. Τα μαθήματα θα ξεκινήσουν στις 11 Ιουλίου στις 09:30. Το αναλυτικό πρόγραμμα δίνεται παρακάτω. 

Σκοπός του μαθήματος είναι η εξοικείωση των συμμετεχόντων με τη μέτα-ανάλυση και τη μέτα-ανάλυση δικτύου. Η μέτα-ανάλυση αποτελεί θεμελιώδες εργαλείο για τη συγκριτική αξιολόγηση της αποτελεσματικότητας παρεμβάσεων σε ποικίλους επιστημονικούς τομείς, όπως η Ιατρική, η Ψυχολογία και η Εκπαίδευση. Στο πλαίσιο αυτό, το πρόγραμμα απευθύνεται σε αποφοίτους Πανεπιστημιακής Εκπαίδευσης, οι οποίοι θα διαθέτουν ένα βασικό υπόβαθρο στη στατιστική (π.χ. παρακολούθηση σχετικού προπτυχιακού μαθήματος) και θα επιθυμούν να κατανοήσουν τη μεθοδολογία της μέτα-ανάλυσης είτε με σκοπό την εφαρμογή της στην έρευνα και την επαγγελματική πρακτική είτε για την κριτική αξιολόγηση και κατανάλωση της επιστημονικής βιβλιογραφίας.

Ενδεικτικά, το πρόγραμμα απευθύνεται σε

· Κλινικούς ιατρούς κάθε ειδικότητας
· Εκπαιδευτικούς γενικής και ειδικής εκπαίδευσης κάθε ειδικότητας
· Ψυχολόγους
· Οικονομολόγους
· Μαθηματικούς/Στατιστικούς
· Υποψηφίους διδάκτορες και μεταπτυχιακούς φοιτητές όλων των ειδικοτήτων
· οποιονδήποτε επιθυμεί να κατανοεί τα αποτελέσματα μέτα-αναλύσεων

Συγκεκριμένα, το μάθημα θα ξεκινήσει με μια εισαγωγή στα διάφορα είδη ερευνών (π.χ., μελέτες παρατήρησης, τυχαιοποιημένες κλινικές δοκιμές) και στη μέθοδο της συστηματικής ανασκόπησης. Δίνεται ιδιαίτερη έμφαση στον υπολογισμό μεγεθών επίδρασης (effect sizes). Στη συνέχεια προχωράμε στα βασικά μοντέλα μέτα-ανάλυσης όπως αυτά της σταθερής επίδρασης και των τυχαίων επιδράσεων. Παρουσιάζονται τρόποι διερεύνησης της ετερογένειας όπως η ανάλυση ύπο-ομάδων και η μέτα-παλινδρόμηση και συζητάμε για το πρόβλημα του συστηματικού σφάλματος δημοσίευσης.
Το μάθημα προχωράει στη μέτα-ανάλυση δικτύου όπου παρουσιάζονται οι υποθέσεις του μοντέλου, το στατιστικό μοντέλο και οι τρόποι υπολογισμού της σχετικής αποτελεσματικότητας μεταξύ των παρεμβάσεων, η αξιολόγηση των υποθέσεων και η παρουσίαση των αποτελεσμάτων. Το μάθημα περιλαμβάνει εργαστηριακά μαθήματα με τη χρήση του λογισμικού της R και παρουσίαση της εμπιστοσύνης που δίνουμε στα μεγέθη επίδρασης με τη χρήση του λογισμικού CINeMA
Ενότητες
1 ενότητα: Εισαγωγή στο μάθημα 
2 ενότητα: Μεγέθη επίδρασης
3 ενότητα: Είδη μελετών – Συστηματική ανασκόπηση
4 ενότητα: Μοντέλο σταθερής επίδρασης και μοντέλο τυχαίων επιδράσεων
5 ενότητα: Διερεύνηση ετερογένειας
6 ενότητα: Συστηματικό σφάλμα δημοσίευσης
7 ενότητα: Εργαστηριακό μάθημα στη γλώσσα προγραμματισμού
8 ενότητα: Εισαγωγή στη μέτα-ανάλυση δικτύου
9 ενότητα: Στατιστικά μοντέλα μέτα-ανάλυσης δικτύου
10 ενότητα: Παρουσίαση αποτελεσμάτων μιας μέτα-ανάλυσης δικτύου
11 ενότητα: Εργαστηριακό μάθημα στη γλώσσα προγραμματισμού R
12 ενότητα: Εργαστηριακό μάθημα στο λογισμικό CINeMA
Σάββατο 11 Ιουλίου
09:00-09:30: Γνωριμία και εισαγωγή στο σεμινάριο 
09:30-10:30: Εισαγωγή σε βασικές στατιστικές έννοιες και είδη μελετών 
10:30-10:45: Διάλειμμα
10:45-11:30: Μεγέθη επίδρασης (effect sizes)
11:30-12:15: Μοντέλο σταθερής επίδρασης στη μέτα-ανάλυση (fixed/common effect meta-analysis)
12:15-13:30: Μεσημεριανό
13:30-14:30: Ετερογένεια και μοντέλο τυχαίων επιδράσεων στη μέτα-ανάλυση (random effects meta-analysis)
14:30-15:15: Ανάλυση υπό-ομάδων και μέτα-παλινδρόμηση
15:15-15:30: Διάλειμμα
15:30-16:00: Συστηματικό σφάλμα δημοσίευσης (publication bias)
16:00-17:00: Φροντιστηριακό μάθημα στη γλώσσα προγραμματισμού R
Κυριακή 12 Ιουλίου
09:00-09:30: Επανάληψη της προηγούμενης μέρα/ερωτήσεις 
09:30-10:30: Εισαγωγή στη μέτα-ανάλυση δικτύου (network meta-analysis)
10:30-10:45: Διάλειμμα
10:45-11:30: Στατιστικά μοντέλα μέτα-ανάλυσης δικτύου
11:30-12:15: Αξιολόγηση των υποθέσεων σε μια μέτα-ανάλυση δικτύου
12:15-13:30: Μεσημεριανό
13:30-14:30 Παρουσίαση αποτελεσμάτων μιας μέτα-ανάλυσης δικτύου 
14:30-15:15: Φροντιστηριακό μάθημα στη γλώσσα προγραμματισμού R
15:15-15:30: Διάλειμμα
15:30-16:00: Αξιολόγηση της εμπιστοσύνης που δίνουμε στα μεγέθη επίδρασης μιας μέτα-ανάλυσης δικτύου (παρουσίαση του λογισμικού CINeMA)
16:00-16:30: Παρουσίαση μιας μέτα-ανάλυσης δικτύου
16:30-17:00: Συζήτηση – κλείσιμο του θερινού σχολείου
 
Οι διδάσκοντες του μαθήματος είναι
· Δημήτρης Μαυρίδης: Καθηγητής Στατιστικής στο Παιδαγωγικό Τμήμα Δημοτικής Εκπαίδευσης του Πανεπιστημίου Ιωαννίνων.
· Σταύρος Νικολακόπουλος: Επίκουρος Καθηγητής Στατιστικής στο Τμήμα Ψυχολογίας του Πανεπιστημίου Ιωαννίνων
· Γεώργιος Σεϊτίδης: Μεταδιδακτορικός ερευνητής στο Τμήμα Ψυχολογίας του Πανεπιστημίου Ιωαννίνων
· Ουρανία Κουτσιουρούμπα: Υποψήφια Διδάκτορας στο Παιδαγωγικό Τμήμα Δημοτικής Εκπαίδευσης του Πανεπιστημίου Ιωαννίνων.
· Ηρώ Ντάγκα: Υποψήφια Διδάκτορας στο Παιδαγωγικό Τμήμα Δημοτικής Εκπαίδευσης του Πανεπιστημίου Ιωαννίνων.
· Αφροδίτη Τσάτση: Υποψήφια Διδάκτορας στο Τμήμα Ψυχολογίας του Πανεπιστημίου Ιωαννίνων.
· Χαράλαμπος Δαμιανίδης: Υποψήφιος Διδάκτορας στο Παιδαγωγικό Τμήμα Δημοτικής Εκπαίδευσης του Πανεπιστημίου Ιωαννίνων.

Συμμετέχοντες
Το κόστος συμμετοχής είναι 250 ευρώ και εξοφλείται εφάπαξ στην αρχή του προγράμματος
Έκπτωση – Κατηγορίες
· Άνεργοι 60% (κόστος 100 ευρώ)
· Προπτυχιακοί/μεταπτυχιακοί φοιτητές 60% (κόστος 100 ευρώ)
· Υποψήφιοι διδάκτορες 40% (κόστος 150 ευρώ)

Η ιστοσελίδα του μαθήματος είναι https://esm.uoi.gr/?page_id=5675431&preview=true

Η αίτηση για το σεμινάριο μπορεί να γίνει εδώ 

Για περισσότερες πληροφορίες, παρακαλώ επικοινωνήστε με τον κ. Δημήτρη Μαυρίδη στο dmavridi@uoi.gr

